
Projekteerimistingimuste kinnitamine
(Aiandusühistute Punane Moon, Vesna, Višnja, Ikrinka, Tervis Plus, Kiire Laine, Gvozdika, Adonis ja Salvia, Oktoober, Elektron, Rjabinka ja Düün territooriumile ning Narva metskond 36, Suvilate tee L2, Surju, Tareti, Lageda ja Andrejevi krundile passiivse elektroonilise side juurdepääsuvõrgu rajamine).
	1. ASJAOLUD JA MENETLUSE KÄIK




12.12.2022. a taotles (taotluse nr. 2211002/13603) LEONHARD WEISS OÜ (registrikood 12083348) Narva Linnavalitsuse Arhitektuuri- ja Linnaplaneerimise Ametilt (edaspidi: pädev asutus) projekteerimistingimusi aiandusühistute Punane Moon, Vesna Višnja, Ikrinka, Tervis Plus, Kiire Laine, Gvozdika, Adonis ja Salvia, Oktoober, Elektron, Rjabinka ja Düün territooriumile ning Narva metskond 36, Suvilate tee L2, Surju, Tareti, Lageda ja Andrejevi krundile passiivse elektroonilise side juurdepääsuvõrgu rajamiseks. 
Leonhard Weiss OÜ on projekteerimas Enefit Connect OÜ tellimusel passiivse elektroonilise side juurdepääsuvõrku Narva linnas. Taotlusele on lisatud Enefit Connect OÜ poolt väljastatud lähteülesanne ning asendiplaani joonised, millel on kujutatud rajatava võrgu ala. Uue võrgu rajamine toimub maakaabelliinina, peamiselt aiandusühistute halduses olevatele tänavamaadele. Asendiplaanil on kujutatud sinise katkendjoonena projekteeritavad uued maaliinid, punase joonega on osutatud majapidamistele, millele luuakse ligipääs valguskaabli internetivõrgule. Lillad ringid tähistavad orienteeruvalt uute side lõpp-punkti kappide asukohti. Kõik esitatud trasside asukohad on orienteeruvad ning täpsustatakse projekteerimise käigus.
Elektripaigaldise rajamiseks puudub detailplaneeringu koostamise kohustus ning selle rajamine vastab Narva linna üldplaneeringu nõuetele.
Vastavalt ehitusseadustiku (edaspidi EhS) § 26 nõuetele detailplaneeringu koostamise kohustuse puudumisel väljastatakse projekteerimistingimusi ehitusloakohustusliku hoone või olulise avaliku huviga rajatise ehitusprojekti koostamiseks. EhS § 26 lg 2 kohaselt pädev asutus annab projekteerimistingimused hoone või olulise rajatise:
1) püstitamiseks või rajamiseks;

2) laiendamiseks üle 33 protsendi selle esialgu kavandatud mahust. 

Vastavalt ehitusseadustiku § 83 lõike 1 punktile 2 mitut kinnisasja läbiva uue elektripaigaldise rajamiseks on projekteerimistingimused nõutavad. Haldusmenetluse seaduse § 46 lõike 1 ja EhS § 31 lõike 1 alusel otsustas pädev asutus projekteerimistingimuste andmise menetluse korraldada avatud menetlusena, kuna rajatavale sideehitisele eeldatakse aktiivset avalikku huvi. Projekteerimistingimuste taotluse alusel on selgelt näha, et passiivse elektroonilise side juurdepääsuvõrgu rajamisest tekkiv mõju võib ulatuda mitmele kinnisasjale.
Haldusmenetluse seaduse § 40 lg 3 punkti 6  kohaselt haldusmenetluse võib läbi viia menetlusosalise arvamust ja vastuväiteid ära kuulamata, kui haldusakt antakse üldkorraldusena või menetlusosaliste arv on suurem kui 50. Vaatamata sellele projekteerimistingimuste menetlusse olid kaasatud aiandusühistud, mille territooriumile on kavandatud elektripaigaldise rajamine, Arhitektuuri- ja Linnaplaneerimise Ameti geodeesia ja maakorralduse osakond, Narva Linnavalitsuse Linnamajandusamet (rg-kood 75039729), Maa-amet ja Narva-Jõesuu Linnavalitsus (linnavalitsuse dokumendiregistris 16.01.2023. a kiri nr 1-14/12309-3)
	Aiandusühistute/eraisikute kinnistu
	kooskõlastaja või arvamuse avaldaja
	saadetud

e-posti teel
	kättesaamise

kinnitus

	Aiandusühistu Punane Moon

(registrikood 80021714)
	Aiandusühistu Punane Moon esindaja

	16.01.2023
	02.02.2023
Dok.registri kiri nr

1-14/12309-15

	Aiandusühistu Višnja

(registrikood 80015205)
	Aiandusühistu Višnja esindaja
	16.01.2023
	03.02.2023
Dok.registri kiri nr

1-14/20309-23

	Aiandusühistu Ikrinka 

(registrikood 80029041)
	Aiandusühistu Ikrinka 

esindaja
	16.01.2023
	10.02.2023
Dok.registri kiri nr

1-14/12309-16,

1-14/12309-22

	Aiandusühistu Tervis Plus

(registrikood 80025132)
	Aiandusühistu Tervis Plus

esindaja
	16.01.2023
	07.02.2023
Dok.registri kiri nr

1-14/12309-19

	Aiandusühistu Kiire Laine

(registrikood 80050395)
	Aiandusühistu Kiire Laine

esindaja
	16.01.2023
	10.02.2023
Dok.registri kiri nr

1-14/12309-21

	Aiandusühistu Gvozdika

(registrikood 80015659)
	Aiandusühistu Gvozdika

esindaja
	16.01.2023
	14.02.2023
Dok.registri kiri nr
1-14/12309-25)

	Aiandusühistu Adonis ja Salvia 

(registrikood 80038583)
	Aiandusühistu Adonis ja Salvia esindaja

	16.01.2023
	03.02.2023
Dok.registri kiri nr

1-14/12309-18,
1-14/12309-28

	Aiandusühistu Oktoober 

(registrikood 80008464)
	Aiandusühistu Oktoober 

esindaja
	16.01.2023
	25.01.2023
Dok.registri kiri nr 

1-14/12309-13,
1-14/12309-26

	Aiandusühistu Düün

(registrikood 80021453)
	Aiandusühistu Düün

esindaja
	16.01.2023
	03.02.2023

Dok.registri kiri nr
1-14/12309-17

	Aiandusühistu Vesna

(registrikood 80025818)
	Aiandusühistu Vesna

esindaja 
	16.01.2023
	17.01.2023
Dok.registri kiri nr

1-14/12309-7

	Aiandusühistu Elektron

(registrikood 80045264)
	Aiandusühistu Elektron

esindaja
	16.01.2023
	25.01.2023
Dok.registri kiri nr

1-14/12309-14

	Aiandusühistu Rjabinka

(registrikood 80038577)
	Aiandusühistu Rjabinka

esindaja
	16.01.2023
	17.01.2023
Dok.registri kiri nr 

1-14/12309-24

	Andrejevi,

Kudruküla, Narva-Jõesuu linn, 

(85101:001:0846)
	Nadežda Andrejeva

(omanik)
	17.01.2023. 

Saadetud tava postiga
	19.01.2023

Dok.registri kiri nr 

1-14/12309-20

	Narva Linnavalitsuse Linnamajandusamet
	Narva Linnavalitsuse Linnamajandusamet (rg-kood 75039729)
	16.01.2023
	16.01.2023

Dok.registri kiri nr 

1-14/12309-5,
1-14/12309-30

	Lageda,

Kudruküla, Narva-Jõesuu linn, 

(85101:003:0204),

Tareti,

Kudruküla, Narva-Jõesuu linn,

(85101:003:0206),

Surju,

Narva-Jõesuu linn, Narva Jõesuu-linn,

(51401:001:0289),

Narva metskond 36,

Puhkova küla, Narva-Jõesuu linn,

(85101:002:0410)
	Maa-amet
	16.01.2023
	17.01.2023

Dok.registri kiri nr 

1-14/12309-10

	Suvilate tee L2,

Narva-Jõesuu linn, Narva-Jõesuu linn,

(51401:001:0025)
	Narva-Jõesuu Linnavalitsus
	16.01.2023
	23.01.2023

Dok.registri kiri nr

1-14/12309-6

	projekteerimistingimuste

taotleja
	LEONHARD WEISS OÜ

(registrikood 12083348)
	16.01.2023
	16.01.2023

1-14/12309-8


Projekteerimistingimuste korralduse eelnõu oli avaldatud 17.01.2023 Narva linna veebilehel (https://www.narva.ee/documents/29877749/33627322/2023-01-17_NarvaALPA_Korralduse_eelnou_Kudrukyla_elektripaigaldis.pdf/2f887e4b-35d8-42ba-a498-f106bcb9ead4), kohalikus ajalehes Narvskaja Gazeta 19.01.2023 nr 3, ja Narva Linnavalitsuse Arhitektuuri- ja Linnaplaneerimise Ameti kodulehel (http://www.narvaplan.ee/docs/Kudrukula_elektripaigaldis_PT_eenou.pdf). Projekteerimistingimuste taotluse ja eelnõuga oli võimalik tutvuda Narva Linnavalitsuse 1. korruse fuajees aadressil Peetri plats 5, Narva, ajavahemikul 15.01.2023. a kuni 10.02.2023. a.

Vastavalt haldusmenetluse seaduse § 49 lõikele 2  haldusorgan määrab ettepanekute ja vastuväidete esitamiseks tähtaja, mis ei või olla lühem kui kaks nädalat väljapaneku algusest arvates.

Ehitusseadustiku § 31 lg 6 alusel kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti
Projekteerimistingimuste menetluse käigus olid esitatud järgmised arvamused, kooskõlastused ja vastuväited:

Narva-Jõesuu Linnavalitsus 23.01.2023. kooskõlastas (linnavalitsuse dokumendiregistris kiri nr 1-14/12309-6) projekteerimistingimuste eelnõu.

Maa-amet 18.01.2023. kooskõlastas (linnavalitsuse dokumendiregistris kiri nr 1-14/12309-10) projekteerimistingimuste eelnõu koos järgmiste tingimustega:

· Edastada projekt Maa-ametile seisukoha andmiseks kui projekteeritavad trassid kavandatakse Maa-ameti volitusel olevatele kinnisasjadele või reformimata maale.

· Lisada projekti materjalidele kohaliku omavalitsuse väljastatud allkirjastatud õiend projekti alas olevate reformimata maa-alade osas esitatud maa erastamise ja/või tagastamise taotluste olemasolu või nende puudumise kohta ning selgitused taotluste lahendamise kohta.

· Projekti alas paiknevad kohalikud märgid. Vastavalt keskkonnaministri 28.06.2013 määruse nr 50 „Geodeetiliste tööde tegemise ja geodeetilise märgi tähistamise kord, geodeetilise märgi kaitsevööndi ulatus ning kaitsevööndis tegutsemiseks loa taotlemise kord“ § 2 lõikele 1 on kohaliku geodeetilise töö korraldajaks kohalik omavalitsusüksus. Maa-ameti geodeetiliste punktide andmekogus sisalduvate andmete ajakohastamise eesmärgil palume kohalikul omavalitsusel edastada teavet ka kohalike võrkude kahjustatud ja hävinud geodeetilistest märkidest informatsiooni esmasel laekumisel.
Narva Linnavalitsuse Linnamajandusamet 16.02.2023 kooskõlastas (linnavalitsuse dokumendiregistris kiri nr 1-14/12309-30) Uue võrgu rajamiseks maakaabelliini paigaldamine toimub teekatete all kinnisel meetodil. Juhul, kui teekatete all ei ole võimalik maakaabeliini paigaldada kinnisel meetodil, palve esitada katendi taastamiseks projektilahendus. Samuti Narva linna omandis oleva kinnistu kasutamiseks vormistatakse kasutusõigus.
Aiandusühistu Ikrinka (registrikood 80029041) 10.02.2023. kooskõlastas (linnavalitsuse dokumendiregistris kiri 1-14/12309-22) projekteerimistingimuste eelnõu.

Aiandusühistu Punane Moon (registrikood 80021714) 02.02.2023. kooskõlastas (linnavalitsuse dokumendiregistris kiri 1-14/12309-15) projekteerimistingimuste eelnõu.

Aiandusühistu Kiire Laine (registrikood 80050395) 10.02.2023. kooskõlastas (linnavalitsuse dokumendiregistris kiri 1-14/12309-21) projekteerimistingimuste eelnõu.

Andrejevi, Kudruküla, Narva-Jõesuu linn, (85101:001:0846) 07.02.2023. kooskõlastas (linnavalitsuse dokumendiregistris kiri 1-14/12309-20) projekteerimistingimuste eelnõu.

Aiandusühistu Elektron (registrikood 80045264) 25.01.2023. kooskõlastas (linnavalitsuse dokumendiregistris kiri nr 1-14/12309-14) projekteerimistingimuste eelnõu tingimusel, et kinnistuomanikele ei tekitata materiaalset kahju.

Aiandusühistu Rjabinka (registrikood 80038577) 14.02.2023. kooskõlastas (linnavalitsuse dokumendiregistris kiri nr 1-14/12309-24) projekteerimistingimuste eelnõu tingimusel, et kinnistuomanikele ei tekitata materiaalset kahju.

Aiandusühistu Gvozdika (registrikood 80015659) 14.02.2023. kooskõlastas (linnavalitsuse dokumendiregistris kiri nr 1-14/12309-25) projekteerimistingimuste eelnõu tingimusel, et kinnistuomanikele ei tekitata materiaalset kahju. 

17.01.2023. a esitas Aiandusühistu Vesna (registrikood 80025818) esindaja küsimusi (linnavalitsuse dokumendiregistris kiri nr 1-14/12309-7) projekteerimistingimuste eelnõu kohta. Vastused olid saadetud  19.01.2023 kiri nr 1-14/12309-11.

15.02.2023. a esitas Aiandusühistu Vesna esindaja täiendava vastuskirja (linnavalitsuse dokumendiregistris kiri nr 1-14/12309-29), milles avaldas soovi osaleda avatud istungil.
25.01.2023. a esitas Aiandusühistu Oktoober (registrikood 80008464) esindaja küsimusi (linnavalitsuse dokumendiregistris kiri nr 1-14/12309-13) projekteerimistingimuste eelnõu kohta. Vastused olid saadetud  14.02.2023 kiri nr 1-14/12309-26.
14.02.2023. a esitas AÜ Oktoober täiendava vastuskirja (linnavalitsuse dokumendiregistris kiri nr 
1-14/12309-27), milles avaldas soovi osaleda avatud istungil.
14.02.2023. a esitas Aiandusühistu Adonis ja Salvia (registrikood 80038583) vastuskirja (linnavalitsuse dokumendiregistris kiri nr 1-14/12309-28), milles avaldas soovi osaleda avatud istungil.

03.02.2023. a laekus selgitusi sisaldav arvamus (linnavalitsuse dokumendiregistris kiri nr 1-14/12309-17) Aiandusühistu Düün (registrikood 80021453) poolt. Aiandusühistu Düün esindaja selgitas, et AÜ ei ole huvitatud antud teenusest ning liitumislepingut ei soovi allkirjastada. Aiandusühistu Düün ei ole esitanud vastuväiteid projekteerimistingimuste korralduse eelnõu kohta.
07.02.2023. a laekus arvamus (linnavalitsuse dokumendiregistris kiri nr 1-14/12309-19) Aiandusühistu Tervis Plus (registrikood 80025132) poolt. AÜ Tervis Plus esindaja selgitas oma vastuses, et aiandusühistu juhatus on tutvunud projekteerimistingimuste eelnõuga. Võrguga liitumise küsimust arutatakse üldkoosolekul mais - juunis 2023. 

Aiandusühistu Višnja (registrikood 80015205) seisuga 20.03.2023 ei ole esitanud vastuväiteid/nõusolekut projekteerimistingimuste korralduse eelnõu kohta. 

Peale ametliku e-kirja väljasaatmist menetleja 2 korda võttis ühendust telefoni teel aiandusühistu Višnja esindajaga tagasiside saamiseks. Vestluste ajal selgus, et ta sai kirja kätte ja lubas kättesaamist kinnitada ning kooskõlastust anta, kuid seaduses määratud aja möödumisel kooskõlastust ei ole laekunud. Lähtudes sellest võib arvata, et aiandusühistu Višnja esindaja ei soovi oma arvamust väljendada.
16.01.2023. a esitas projekteerimistingimuste taotleja Leonhard Weiss OÜ (registrikood 12083348) ettepanekut sisaldava arvamuse (linnavalitsuse dokumendiregistris kiri nr 1-14/12309-8) projekteerimistingimuste eelnõu kohta, millega paluti muuta eelnõu punkti 3.1.13 järgmiselt: „Enne ehitustööde alustamist tuleb Enefit Connectil sõlmida isikliku kasutamise  notariaalne leping maa omanikega või seada talumiskohustus sundvaldusega“. Arhitektuuri- ja Linnaplaneerimise Amet nõustus ettepanekuga ning korrigeeris eelnõu punkti 3.1.13 järgmiselt: „Enne ehitustööde alustamist Enefit Connectil tuleb sõlmida isikliku kasutamise  notariaalne leping maa omanikega. Juhul, kui ei saa mõne aiandusühistuga kokkuleppele, võib põhjendatud juhul pöörduda Narva Linnavalitsuse poole sundvalduse seadmiseks.“
Kuna 15.01.2023 - 10.02.2023. a toimunud eelnõu avalikul väljapanekul laekus projekteerimistingimuste eelnõu kohta 5 ettepanekuid ja vastuväiteid sisaldavat arvamust, korraldas kohalik omavalitsus projekteerimistingimuste eelnõu avaliku istungi. Menetlusosalisi (sh taotleja ja kinnistu omanik, menetluse eseme kinnisasjaga piirnevate kinnisasjade omanikud) on 01.03.2023. a e-posti teel teavitatud avaliku istungi korraldamisest 13.03.2023. a. Teade avaliku istungi korraldamise kohta avaldati ajalehes „Narvskaja Gazeta“, Narva linna veebilehel (https://www.narva.ee/ru/uudised-ja-teated/-/asset_publisher/zLYqb6NSJ8rj/content/teade-elektroonilise-side-juurdepaasuvorgu-rajamin-1?redirect=https%3A%2F%2Fwww.narva.ee%2Fru%2Fuudised-ja-teated%3Fp_p_id%3D101_INSTANCE_zLYqb6NSJ8rj%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1) ja pädeva asutuse kodulehel 21.02.2023 (http://www.narvaplan.ee/). Projekteerimistingimuste eelnõuga oli võimalik täiendavalt tutvuda aadressil Peetri plats 5 hoone fuajees ajavahemikul 21.02.2023. a kuni 10.03.2023.a.
13.03.2023. a avaliku istungi kohta vormistati protokoll (linnavalitsuse dokumendiregistris nr 1-14/12309-32). Pädev asutus esitas kõikidele 15.01.2023.- 10.02.2023. a. ajavahemikul laekunud ettepanekutele ja vastuväidetele kirjalikult oma seisukohad ning teavitas avatud menetluse tulemusel projekteerimistingimuste koostamise ja menetlemisega jätkamisest.

Pädev asutus on viinud läbi projekteerimistingimuste andmiseks vajaliku menetluse, mille käigus on muuhulgas kaasatud kinnisasjaga piirnevate kinnisasjade omanikud ning isikud, kelle õigusaktist tulenev pädevus on seotud projekteerimistingimuste taotluse esemega või kelle õigusi või huve võib taotletav ehitis või ehitamine puudutada. Projekteerimistingimuste koostamisel on võetud arvesse mõjutatud isikute õigusi ning rakendatud abinõusid nende õiguste ülemäärase kahjustamise vastu.

Pädev asutus ei ole projekteerimistingimuste menetluse käigus tuvastanud EhS § 32 toodud projekteerimistingimuste andmisest keeldumise aluseid. Lähtudes eeltoodust, võib kohalik omavalitsus anda projekteerimistingimused Aiandusühistute Punane Moon, Vesna, Višnja, Ikrinka, Tervis Plus, Kiire Laine, Gvozdika, Adonis ja Salvia, Oktoober, Elektron, Rjabinka ja Düün territooriumile ning Narva metskond 36, Suvilate tee L2, Surju, Tareti, Lageda ja Andrejevi krundile passiivse elektroonilise side juurdepääsuvõrgu rajamiseks.
	2. ÕIGUSLIKUD ALUSED



2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.

2.2 Ehitusseadustiku § 83 lõike 1 punkti 2 kohaselt projekteerimistingimused on nõutavad mitut kinnisasja läbiva uue elektripaigaldise rajamiseks.
2.3 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.

	3. OTSUS



	Kinnitada projekteerimistingimused Aiandusühistute Punane Moon, Vesna, Višnja, Ikrinka, Tervis Plus, Kiire Laine, Gvozdika, Adonis ja Salvia, Oktoober, Elektron, Rjabinka ja Düün territooriumile ning Narva metskond 36, Suvilate tee L2, Surju, Tareti, Lageda ja Andrejevi krundile passiivse elektroonilise side juurdepääsuvõrgu rajamiseks järgnevalt:


	

	3.1 ÜLDNÕUDED




3.1.1 Projekt koostada ja vormistada vastavalt Eesti Vabariigis kehtivates seadustes ja Narva linnas kehtivates määrustes (sh Narva linna heakorra eeskirjas), 17.07.2015 Majandus-ja taristuministri määruses nr 97 „Nõuded ehitusprojektile“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus sätestatule, Eesti Standardite (sh EVS 932:2017 „Ehitusprojekt”) nõuetele ning tehnovõrgu valdaja poolt väljastatud tehnilistele tingimustele.
3.1.2 Esitada situatsiooniskeem.

3.1.3 Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on vastuvõetud Narva Linnavalitsuse Arhitektuuri- ja Linnaplaneerimise Ameti geodeesia- ja maakorralduse osakonna spetsialisti poolt. Asendiplaanil näidata olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, likvideeritavad puud jne. 
3.1.4 Ehitiste tehnilised näitajad esitada vastavalt Majandus- ja taristuministri 05.06.2015. a määrusele nr 57 „ Ehitise tehniliste andmete loetelu ja arvestamise alused“. Soovitavalt vormistada tabelite abil. Esitada iga ehitise kasutamise otstarve ja kood vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.

3.1.5 Ette näha katendi taastamine. Seletuskirjas esitada materjalid ja nende tehnilised parameetrid, kihtide paksused. Graafilises osas esitada katendi taastamise ulatus ja katendi ristlõige. Haljastuse taastamine tuleb kooskõlastada aiandusühistuga, kelle territooriumil toimuvad ehitustööd.
3.1.6 Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
3.1.7 Võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.
3.1.8 Projekt kooskõlastada projekti tellijaga.
3.1.9 Väljastatud projekteerimistingimused lisada projekti kausta.

3.1.10 Ehitamisel tuleb lähikeskkonnaga arvestada. Ehitusseadustiku § 12 lg 3 kohaselt tuleb ehitamisel arvestada mõjutatud isikute õigustega ning rakendada abinõusid nende õiguste ülemäärase kahjustamise vastu. Vastavalt keskkonnaseadustiku üldosa seaduse § 32 lõikele 4 võõral maatükil viibides tuleb arvestada maatüki omaniku huve, eelkõige vältida omandi kahjustamist. Arvestada asjaõigusseadusest tulenevaid kinnisomandi kitsendusi. Esitada erimeetmed kahjuliku mõju minimiseerimiseks.
3.1.11 Sidepaigaldis ei tohi tõkestada kraavide hooldustööde tegemist, tänava kasutamist ja perspektiivseid tänavarajatisi.
3.1.12 Sidekaabel peab asuma tänavakrundi ühes servas selliselt, et mitte takistada hiljem tänavamaale perspektiivset vee- ja kanalisatsioonitrasside rajamist ning ei tooks kaasa sidevõrgu suuremahulist ümberehitamist.

3.1.13 Enne ehitustööde alustamist Enefit Connectil tuleb sõlmida isikliku kasutamise  notariaalne leping maa omanikega. Juhul, kui ei saa mõne aiandusühistuga kokkuleppele, võib põhjendatud juhul pöörduda Narva Linnavalitsuse poole sundvalduse seadmiseks.
	

	4.  RAKENDUSSÄTTED




4.1   Käesolevad projekteerimistingimused on kehtivad viis aastat korralduse väljastamisest.
4.2   Käesolev korraldus jõustub alates teatavakstegemisest.

4.3  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

